પ્રતિઘાતની એક અનોખી બાબત એ હતી કે આ ફિલ્મના લગભગ તમામ મુખ્ય કલાકારો, સુજાતા મહેતા સહીત, સ્ટેજ આર્ટીસ્ટ હતા જેમાં રોહિણી હત્તંગડી, નાના પાટેકર અને અશોક સરાફ સામેલ હતા. એટલે સુજાતા મહેતાના કહેવા અનુસાર તેમને એવું જરાય નહોતું લાગ્યું કે તેઓ નાટકને બદલે કોઈ ફિલ્મ કરી રહ્યા છે, માત્ર સ્ટેજ અને કેમેરાનો દેખીતો ફરક લાગતો હતો. ફિલ્મના તમામ કલાકારોએ એક ફેમીલી તરીકે લગભગ દોઢ મહિનો નાશિકમાં શૂટ કર્યું હતું. નાના પાટેકરનો રોલ નાનો હોવા છતાં તે આખા શૂટ દરમ્યાન હાજર રહ્યા હતા એ પ્રકારનું બોન્ડિંગ ફિલ્મની ટીમ વચ્ચે રહ્યું હોવાનું સુજાતાબેને ઉમેર્યું હતું.